Ούγος Γ΄ της Κύπρου

Ο **Ούγος Γ΄ της Κύπρου** (*Hugues III de Chypre*, 1235 - 24 Μαρτίου 1284) από τον Οίκο του Πουατιέ ήταν Βασιλιάς της Κύπρου (1267 - 1284) και Βασιλιάς της Ιερουσαλήμ (1268 - 1284). Αυτός και οι απόγονοί του διατήρησαν το επώνυμο της μητέρας του, έτσι ονομάζονταν Πουατιέ-Λουζινιάν, είναι δηλ. ο ιδρυτής του κλάδου των Πουατιέ-Λουζινιάν.

## Βιογραφία
Ήταν γιος του Ερρίκου βαΐλου της Κύπρου και της Ισαβέλλας των Λουζινιάν, κόρης του Ούγου Α΄ της Κύπρου. Όταν ο εξάδελφός του Ούγος Β΄ της Κύπρου απεβίωσε ανήλικος και χωρίς απογόνους (1267), τον διαδέχθηκε ο Ούγος Γ΄.

## Βασιλιάς της Κύπρου και της Ιερουσαλήμ

Ο Ούγος Γ΄ κέρδισε και τον θρόνο της Ιερουσαλήμ που είχε αποκτήσει ο προπάππους του Αμωρί Β΄ της Ιερουσαλήμ με τον γάμο του με την Ισαβέλλα Α΄ της Ιερουσαλήμ. Ο θρόνος χάθηκε από τον Οίκο των Λουζινιάν και τον κληρονόμησε ο Ιωάννης του Μπριέν, ο Ούγος Γ΄ διεκδίκησε και τον πήρε μέσω της συγγένειας. 
Την εποχή του ο Μαμελούκος σουλτάνος Μπαϊμπάρς άλωσε σταδιακά τις πόλεις και τα κάστρα του βασιλείου, ο Ούγος ήθελε να αντιδράσει δυναμικά αλλά μετά την απώλεια της Αντιόχειας ζήτησε ειρήνη χωρίς να σταματήσει τους Μαμελούκους. Ο Μπαϊμπάρ προσπάθησε να μεταφέρει τον πόλεμο στην Κύπρο, με επίθεση στην Λεμεσό (1271) αλλά απέτυχε. Ο Ούγος Γ΄ προσπάθησε να συνενώσει τις χριστιανικές δυνάμεις της Παλαιστίνης αλλά πέθανε στην Τύρο (1284). Ο Οίκος των Λουζινιάν είχε χάσει το 1291 ολόκληρο το Βασίλειο της Ιερουσαλήμ, τους απέμεινε μόνο ο τίτλος.

Ο Ούγος Γ΄ που αποκλήθηκε *"Μέγας"* ήταν προστάτης των γραμμάτων και των τεχνών, έκανε επέκταση στο μοναστήρι του Πέλλα-Παΐς που είχε ιδρυθεί από τον Ούγο Α΄ και ήταν ικανός στρατιωτικός ηγέτης. Οι αγώνες του όμως στη Συρία και την Παλαιστίνη για να ανακτήσει το βασίλειο της Ιερουσαλήμ απέτυχαν.

## Οικογένεια
Με τη σύζυγο του Ισαβέλλα του Ιμπελέν (1241-1324), κόρη του Γκυ κοντόσταυλου της Κύπρου, απέκτησε:
* Ιωάννης Α΄ 1259/67-1285, βασιλιάς της Κύπρου και, ως Β΄ βασιλιάς της Ιερουσαλήμ.
* Βοημούνδος 1268–1281, τάφηκε στην Φραγκισκιανή μονή της Λευκωσίας
* Ερρίκος Β΄ 1270-1324, βασιλιάς της Κύπρου και τιτουλάριος βασιλιάς της Ιερουσαλήμ.
* Αμαλρίκ π.1272-1310, κύριος της Τύρου.
* Μαρία 1273-1319, τρίτη σύζυγος του Ιακώβου Β΄ της Αραγωνίας.
* Αμωρί π.1277-1316, κοντόσταυλος της Κύπρου, διαδέχθηκε τον Γκυ (1303).
* Γκυ π.1277/8-1303, κοντόσταυλος της Κύπρου, παντρεύτηκε την Εσίβα των Ιμπελέν και απέκτησε:
** Ούγος Δ΄ 1293/6-1359, βασιλιάς της Κύπρου.
** Ισαβέλλα απεβ. μετά το 1340, παντρεύτηκε (21 Ιουλίου 1322) τον Εύδη του Νταμπιέρ, τιτουλάριο κοντόσταυλο της Ιερουσαλήμ (απεβ. 1330) 
* Μαργαρίτα π.1276-1296, παντρεύτηκε τον Θόρο Γ΄ των Χετουμιδών βασιλιά της Μικράς Αρμενίας (Κιλικίας).
* Αλίκη π.1298-μετά το 1340, παντρεύτηκε τον Μπαλιάν του Ιμπελέν τιτουλάριο πρίγκιπα της Γαλιλαίας & της Βηθλεέμ γιο του Φιλίππου του Ιμπελέν.
* Ελβίς απεβ. μετά τον Μάρτιο του 1324, παντρεύτηκε τον Χετούμ β΄ των Χετουμιδών βασιλιά της Μικράς Αρμενίας.
* Ισαβέλλα π.1280–1319, παντρεύτηκε σε πρώτο γάμο τον Κωνσταντίνο των Χετουμιδών του Νεγκίρ και σε δεύτερο γάμο τον Οσίν των Χετουμιδών, βασιλιά της Μικράς Αρμενίας, που τη χώρισε (1316).

## Πρόγονοι


## Πινακοθήκη

Armoiries Chypre.svg|Ο θυρεός των Πουατιέ
Blason Royaume de Jérusalem.svg|Ο θυρεός της Ιερουσαλήμ
Armoiries Chypre Jérusalem.svg|Ο σταυρός είναι της Ιερουσαλήμ. Οι μπλε - λευκές λωρίδες είναι της περιοχής του Λουζινιάν και ο εστεμμένος λέων του βασιλείου της Κύπρου
|thumb|Νόμισμα του Ούγου Γ' με επιγραφή HVGVE REI D[EI] G[RATIA] / IR[VSA]LM E DI CYPR
Nicosia - Johannes-Kathedrale 3 Lusignan-Wappen.jpg|Ο θυρεός των Λουζινιάν στην ιδρυτική επιγραφή του καθεδρικού ναού του αγ.Ιωάννου στη Λευκωσία.


## Παραπομπές


## Πηγές
*René Grousset, Histoire des croisades et du royaume franc de Jérusalem - III. 1188-1291 L'anarchie franque, Paris, Perrin, 1936 (réimpr. 2006)
*René Grousset, L'Empire du Levant : Histoire de la Question d'Orient, Paris, Payot, coll. « Bibliothèque historique », 1949 (réimpr. 1979)
*Foundation for Medieval Genealogy : Hugues III de Chypre

|-

Κατηγορία:Βασιλείς της Ιερουσαλήμ
Κατηγορία:Ηγεμόνες της Κύπρου
Κατηγορία:Οίκος του Πουατιέ